პროფესორ პაატა ბუხრაშვილის საჯარო ლექცია
2018-03-16 17:00 (Asia/Dubai)
16 მარტს, პარასკევს, 17:00 საათზე, ილიას სახელმწიფო უნივერსიტეტის E207 აუდიტორიაში ილიას სახელმწიფო უნივერსიტეტის პროფესორი პაატა ბუხრაშვილი წაიკითხავს საჯარო ლექციას თემაზე: „ცენტრალური კავკასიის მთიანეთის უძველესი მოსახლეობის ეთნოკულტურული ისტორიიდან”.
დრო: 16 მარტი, 17:00 საათი
ადგილმდებარეობა: E207 აუდიტორია (ქ. ჩოლოყაშვილის გამზირი N3/5), ილიას სახელმწიფო უნივერსიტეტი
დასწრება თავისუფალია

LECTURA DANTIS /დანტეს წაკითხვა – მეთოთხმეტე ქება
2018-03-16 19:00
16 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ მეთოთხმეტე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 16 მარტი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ზღაპრის დღე „ლიგამუსში“
2018-03-17 13:00
17 მარტს, შაბათს, წიგნის სახლ „ლიგამუსის“ ბავშვების ოთახში გაიმართება ზღაპრის დღე.
ველით 7-დან 12 წლამდე ბავშვებს.
თქვენს პატარებს 13:00-დან 14:30 საათამდე ვუმასპინძლებთ, წავუკითხავთ უილიამ ჯოისის წიგნს „მისტერ მორის ლესმორის საოცარი მფრინავი წიგნები“ და ვუჩვენებთ ამავე სახელწოდების ანიმაციურ ფილმს.
აუცილებელია რეგისტრაცია. ამისთვის მოგვწერეთ ელფოსტაზე tinatin.ghviniashvili.1@iliauni.edu.ge

„საქართველო გზად – სტალინიზმის ჩრდილები“ – მარკ იუნგეს, ბერნდ ბონვეჩისა და დანიელ მიულერის წიგნის პრეზენტაცია ლიგამუსში
2018-03-19 17:00
19 მარტს, ორშაბათს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება მარკ იუნგეს, ბერნდ ბონვეჩისა და დანიელ მიულერის წიგნის „საქართველო გზად – სტალინიზმის ჩრდილები“ პრეზენტაცია.
წიგნს წარადგენს დოქტორი მარკ იუნგე, ბოხუმის რურის უნივერსიტეტი (გერმანია).
მოდერატორი – პროფესორი ოლივერ რაისნერი, ილიას სახელმწიფო უნივერსიტეტი.
გერმანელ და ქართველ ისტორიკოსთა ჯგუფმა გერმანული ფოლცვაგენის ფონდის მხარდაჭერით საქართველოს შინაგან საქმეთა სამინისტროს საარქივო დეპარტამენტთან ერთად გამოიკვლია და გამოსცა რეპრესიის წყაროები საქართველოში 1937-1938 წლებში. ამ წყაროების ინტერპრეტაციის თაობაზე, ეთნოსისა და ტერორის ურთიერთდამოკიდებულებასთან დაკავშირებით, დაიწყო კამათი, რაც გაანალიზებულია 45 ქართველი, აფხაზი, ოსი, გერმანელი, ბრიტანელი, ამერიკელი და სხვ. მეცნიერის მიერ და თავმოყრილია წიგნში „საქართველო გზად – სტალინიზმის ჩრდილები“.
წიგნის პრეზენტაციის შემდეგ გაიმართება დისკუსია მეცნიერთა როლის შესახებ პოლიტიკურად სენსიტიურ საკითხებში.
დრო: 19 მარტი, 17:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

შეხვედრა კომპანია Zcrowd.Fund-ის წარმომადგენლებთან
2018-03-20 16:00
20 მარტს, სამშაბათს,16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება შეხვედრა კომპანია Zcrowd.Fund-ის წარმომადგენლებთან. Zcrowd.Fund პირველი ქართული სტარტაპია საჯარო დაფინანსების, ანუ Crowdfunding-ის მიმართულებით.
კომპანია გაგაცნობთ მსოფლიოში პირველ საჯარო მოპოვების (crowd mining) კონცეფციას, რომელიც დამფინანსებლებს საშუალებას აძლევს, ფინანსურად,მაგრამ ფულის მიცემის გარეშე, დაეხმარონ მათთვის სასურველ პროექტებს, ეს მოდელი ითვალისწინებს ქველმოქმედებისათვის მხოლოდ კომპიუტერული ენერგიის დათმობას.
კომპანიის წარმომადგენლები ისაუბრებენ თავიანთი მუშაობის სპეციფიკაზე, კრიპტოვალუტებზე, მაინინგსა და მათ კავშირზე Crowdfunding-თან.
Crowdfunding არის ქველმოქმედების მეთოდი, როდესაც უამრავი ადამიანი მცირედი შეწირულობით აფინანსებს ამა თუ იმ პროექტს. საჯარო დაფინანსება, როგორც წესი, ინტერნეტის მეშვეობით ხდება.
კომპანია იყენებს ტრადიციულ საჯარო დაფინანსების მოდელსაც, რომლის მეშვეობითაც დამფინანსებლებს შეუძლიათ, პროექტებს გადაუგზავნონ კრიპტოვალუტები.
ამჟამად პლატფორმაზე კრიპტოვალუტა მონეროსა და CoinHive-ის JAVA Script-ს იყენებენ. დამფინანსებლები ირჩევენ სასურველ და საინტერესო პროექტს, რომელშიც „აბანდებენ“ CPU ენერგიას. აღსანიშნავია, რომ მოპოვებული კრიპტოვალუტის (XMR) 30% CoinHive-ის საკომისიო შეადგენს, Zcrowd.Fund კი მიმდინარე ეტაპზე არანაირ საკომისიოს არ იღებს.
დამატებითი ინფორმაციისთვის იხ.: https://www.zcrowd.fund
მოდი შეხვედრაზე და გაიგე უფრო მეტი კრიპტოვალუტებსა და მათ შესაძლებლობებეზე.
დრო: 20 მარტი, 16:00 საათი
ადგილი: წიგნის სახლი „ლიგამუსი“ ( ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თვაისუფალია.

პანელური დისკუსია: „ხელოვნური ინტელექტის ეპოქა“
2018-03-20 17:30
20 მარტს, 17:30 საათზე, ილიას სახელმწიფო უნივერსიტეტის წიგნის სახლში „ლიგამუსი” გაიმართება პანელური დისკუსია თემაზე: „ხელოვნური ინტელექტის ეპოქა“.
მომხსენებლები

ილიას სახელმწიფო უნივერსიტეტის ვიცერექტორი, პროფესორი ნინო დობორჯგინიძე;
ილიას სახელმწიფო უნივერსიტეტის ბიზნესის სკოლის პროფესორი სანდრო ასათიანი;
პროექტ ონლაინ ილიაუნის მენეჯერი ზურა ჯიშკარიანი.

დრო: 20 მარტი, 17:30 საათი
ადგილმდებარეობა: წიგნის სახლი „ლიგამუსი“ (ჭავჭავაძის N32), ილიას სახელმწიფო უნივერსიტეტი
დასწრება თავისუფალია.

Clarivate Analitycs-ის სამეცნიერო-საგანმანათლებლო კვლევების სპეციალისტის ტრენინგი
2018-03-21 16:00
21 მარტს, 16:00 საათზე, ილიას სახელმწიფო უნივერსიტეტის E 207 აუდიტორიაში ილიას სახელმწიფო უნივერსიტეტის ბიბლიოთეკის ორგანიზებით გაიმართება შეხვედრა მსოფლიოში აღიარებული სამეცნიერო ბაზის Clarivate Analitycs (ყოფილი Thomson Reuters) წარმომადგენლებთან თემაზე: Information Tools for Modern Scholar: The Web of Science and Related Resources.
ტრენინგს გაუძღვება Clarivate Analitycs-ის სამეცნიერო-საგანმანათლებლო კვლევების სპეციალისტი ვალენტინ ბოგოროვი.
ტრენინგში მონაწილეობისთვის ვიწვევთ უნივერსიტეტის აკადემიურ პერსონალს, დოქტორანტურის/მაგისტრატურის საფეხურის სტუდენტებისა და ყველა დაინტერსებულ პირს.
ტრენინგზე დასწრების მსურველთათვის აუცილებელია წინასწარი რეგისტრაცია, გთხოვთ, შეავსოთ მარტივი სარეგისტრაციო ფორმა, რომელიც მოცემულია ამ ბმულზე: https://docs.google.com/forms/d/e/1FAIpQLSe
სამუშაო ენა: ინგლისური
დრო: 21 მარტი, 16:00-18:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი

ფრანკოფონიის დღეები ილიაუნიში
2018-03-22 15:00
ყოველი წლის 20 მარტს მსოფლიოში აღინიშნება ფრანკოფონიის საერთაშორისო დღე. ჩვენი ქვეყნის სასწავლო დაწესებულებები, ფრანკოფონიის საუნივერსიტეტო სააგენტოს (AUF) წევრი უნივერსიტეტები, მათ შორის ილიას სახელმწიფო უნივერსიტეტი, საქართველოს ფრანგული ინსტიტუტი, ფრანგული მედიათეკა მარტში კულტურულ თუ სამეცნიერო ღონისძიებებს აწყობენ.
მიმდინარე წელს მეცნიერებათა და ხელოვნების ფაკულტეტს დაგეგმილი აქვს შემდეგი ღონისძიებები:
ფრანგული ლიტერატურის პროფესორის, ჟაკ გოდიეს ლექცია „ალბერ კამიუ – ანგაჟირებული მწერალი?“
დრო: 22 მარტი, ხუთშაბათი, 15.00 საათი
ადგილმდებარეობა: წიგნის სახლი „ლიგამუსი“

ფრანკოფონია – პოეზია, ფრანკოფონია – მუსიკა
ინტერკულტურული, პოეტური და მუსიკალური დიალოგი უნივერსიტეტის სტუდენტების, თბილისის 23-ე საჯარო სკოლის, პატარძეულის ქართულ-ფრანგული სკოლა-ლიცეუმის, კავკასიის ფრანგული სკოლისა და მანანა არაბიძის საავტორო სტუდიის მოსწავლეების მონაწილეობით.
დრო: 23 მარტი, პარასკევი, 16.00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი

„კაცია-ადამიანი?“ – უნივერსიტეტის სტუდენტების პერფორმანსი ქართულ და ფრანგულ ენებზე.
დრო: 26 მარტი, ორშაბათი, 18:00 საათი
ადგილმდებარეობა: B201 აუდიტორია (ი.ჭავჭავაძის გამზ.N32), ილიას სახელმწიფო უნივერსიტეტი

ღონისძიებებზე დასწრება თავისუფალია.
ფრანკოფონიის დღეებისადმი მიძღვნილი ვრცელი პროგრამა იხილეთ საქართველოს ფრანგული ინსტიტუტის საიტზე http://institutfrancais.ge

ილიაუნის ლიტერატურულ კლუბში: არტურ რემბოს „მხილველის პოეზიის“ პრეზენტაცია
2018-03-22 19:00
22 მარტს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ გეპატიჟებით არტურ რემბოს პოეტური კრებულის „მხილველის პოეზია“ ქართული თარგმანის პრეზენტაციაზე. წიგნი ირაკლი ყოლბაიამ თარგმნა და მთარგმნელთა გამომცემლობამ გამოსცა. პრეზენტაციაზე მთარგმნელი და ლიტერატურათმცოდნე გაგა ლომიძე ისაუბრებენ.
არტურ რემბოს ეს კრებული განსაკუთრებით საინტერესო და მნიშვნელოვანია არა მხოლოდ იმის გამო, რომ, არტურ რემბოს შემოქმედება საფუძვლიანად არასდროს თარგმნილა ქართულ ენაზე (ერთი-ორი ცალკეული ლირიკული ნამუშევრის გამოკლებით), არამედ იმიტომაც, რომ ის კონცეპტუალური გააზრებით უყრის თავს რემბოს „გვიანდელ“, მეტად ექსპერიმენტულ და რადიკალურ ნამუშევრებს (მაგ., მის პროზაულ ლექსებს, ისევე როგორც მის, ალბათ, ყველაზე ცნობილ ლექსს „მთვრალი ნავი“ და საპროგრამო „მხილველის წერილებს“, საიდანაც არის კრებულის სათაური). ამრიგად, ეს კრებული წარმოადგენს ერთგვარ რუკას, როგორ იქცა 16-დან 21 წლამდე (როდესაც პოეტმა წერა შეწყვიტა) არტურ რემბო თანამედროვე პოეზიის ყველაზე რადიკალურ და ემბლემურ ფიგურად და როგორ, შეიძლება ითქვას, ჩაუყარა საფუძველი ლამის მთელი XX საუკუნის ავანგარდულ პოეზიას. ამ მხრივ ეს ციკლი შეიძლება, ზოგადად, კარგ შესავლად გამოდგეს XX საუკუნის იმ პოეტური ტრადიციისთვის, რომელსაც „ვიზიონერულს“ უწოდებენ, და რომლის კონკრეტულად რიმბლადიანური შესატყვისიცაა „მხილველური“.
კრებულში თავმოყრილია რემბოს „გვიანდელი” პერიოდის ყველა მნიშვნელოვანი ნიმუში. ესენია:
პროზაული ლექსების ორი მთავარი ციკლი – „გამონათებანი” და „ჟამი ჯოჯოხეთში”;
ამ პერიოდის ორი უმნიშვნელოვანესი ლექსი – „მთვრალი ნავი” და “ხმოვნები”;
ორი მნიშვნელოვანი წერილი („მხილველის წერილები“), რომლებშიც პოეტის ამ პერიოდის ესთეტიკური ამოცანებია ჩამოყალიბებული.
დრო: 22 მარტი, 19:30 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროფესორ მერი ელეინ ჰეგლანდის საჯარო ლექცია: „ახალგაზრდა ქალების განათლება: კულტურა, კონფლიქტი და ახალი იდენტობები ირანულ სოფელში.“
2018-03-23 17:00
23 მარტს, პარასკევს, 17:00 საათზე, ანთროპოლოგი, პროფესორი მერი ელეინ ჰეგლანდი წაიკითხავს საჯარო ლექციას: „ახალგაზრდა ქალების განათლება: კულტურა, კონფლიქტი და ახალი იდენტობები ირანულ სოფელში“.
მერი ჰეგლანდი არის სანტა-კლარას უნივერსიტეტის პროფესორი. მის ბოლო წიგნს „რევოლუციის დღეები“, რომელიც სტენფორდის უნივერსიტეტის გამომცემლობამ გამოსცა, მინიჭებული აქვს რამდენიმე პრემია, მათ შორის – ოქროს მედალი (მსოფლიო ისტორიის კატეგორია) 2015 წლის „დამოუკიდებელი გამომცემლების დაჯილდოება”-ზე (IPPYs). იგი არის ასევე 2015 წლის „Alpha Sigma Nu Book Award“-ის გამარჯვებული.
დრო: 23 მარტი, 17:00 სთ
ადგილმდებარეობა: A103 აუდიტორია (ი.ჭავჭავაძის N32), ილიას სახელმწიფო უნივერსიტეტი
დასწრება თავისუფალია.

Inspire Me – შეხვედრა სტარტაპ Alter Socks-ის წარმომადგენლებთან
2018-03-23 19:00
თუ მეწარმეობით ხარ დაინტერესებული და გსურს, მოისმინო პირად პრაქტიკულ გამოცდილებაზე დაფუძნებული რჩევები, თუ ეძებ ინსპირაციას, რომ თამამად გარისკო და თავად გახდე ახალი წარმატების ფორმულა, მაშინ გელოდებით ილიას სახელმწიფო უნივერსიტეტის ზუმაუთ პრე-აქსელერატორის მიერ ორგანიზებულ ‘‘Inspire Me’‘ შეხვედრაზე, სადაც ძალიან წარმატებული სტარტაპის Alter Socks-ის დამფუძნებლები პირად გამოცდილებაზე დამყარებული ცოდნით ისაუბრებენ სტარტაპერებისთვის აქტუალურ და პრობლემატურ საკითხებზე.
ჩვენს ინტერაქციულ შეხვედრაზე შესაძლებლობა გეძლევა, ყველა შენთვის საინტერესო კითხვაზე მიიღო პრაქტიკული და ამომწურავი პასუხი.
გთხოვთ, შეავსოთ სარეგისტრაციო ფორმა –https://goo.gl/forms/5wO0zY4ukHbNHiln2
დრო: 23 მარტი, 19:00 საათი
ადგილმდებარეობა: E 207 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

GROWIN საჯარო ლექციების სერია – შეხვედრა გიორგი კალატოზიშვილთან
2018-03-23 19:00
ილიას სახელმწიფო უნივერსიტეტის ბიზნესის სკოლა, ერიქსონის საერთაშორისო უნივერსიტეტის (Erickson International) ოფიციალურ და ექსკლუზიურ წარმომადგენელთან, ქოუჩინგის პირველ კომპანიასთან საქართველოში, „გროუინისთან“, თანამშრომლობით, იწყებს საჯარო ლექციების სერიას.
შეხვედრების ფარგლებში პირველ საჯარო ლექციას 23 მარტს, 19:00 საათზე, ილიას სახელმწიფო უნივერსიტეტის ბიზნესის სკოლის ფორბსის (E405) აუდიტორიაში წაიკითხავს Growin-ის ქოუჩი გიორგი კალატოზიშვილი.
ლექციის თემა: ეფექტური პრეზენტაციები
ლექციებზე დასასწრებად საჭიროა, შეავსოთ მარტივი სარეგისტრაციო ფორმა. რეგისტრაციისთვის დააწკაპუნე აქ.
მონაწილეებს, რომლებიც GROWIN საჯარო ლექციების სერიის ფარგლებში დაგეგმილ თითოეულ შეხვედრას დაესწრებიან, გადაეცემათ პროექტში მონაწილეობის დამადასტურებელი სერტიფიკატები.
გიორგი კალატოზიშვილის შესახებ
გიორგი კალატოზიშვილი არის The MGI Management Institute-ის და აშშ-ის პიარასოციაციის (PRSA) სერტიფიცირებული სპეციალისტი კრიზისული კომუნიკაციების ეფექტიან მართვაში, ერიქსონის საერთაშორისო უნივერსიტეტის კურსდამთავრებული ქოუჩი. მას აქვს საკონსულტაციო ბიზნესსა და სტრატეგიულ პიარში მუშაობის 13-წლიანი, ხოლო მედიაში მუშაობის 19-წლიანი გამოცდილება; ჩატარებული აქვს 100-მდე ტრენინგი, მასტერკლასი და საჯარო ლექცია. 2015 წლიდან დღემდე მართავს ტრენინგებს „ბერნეისის პიარ კოლეჯში” (Public Relations College, კრიზისული პიარი) და Cambridge Study-ში (კრიზისული კომუნიკაციების ეფექტიანი მართვა).
დრო: 23 მარტი, 19:00 საათი
ადგილმდებარეობა: ფორბსის აუდიტორია (E405), ქ. ჩოლოყაშვილის 3/5 (ვაკის პარკის მოპირდაპირედ)
დასწრება თავისუფალია, მაგრამ საჭიროა წინასწარი რეგისტრაცია. რეგისტრაციისთვის გადადით აქ.

LECTURA DANTIS /დანტეს წაკითხვა – მეთხუთმეტე ქება
2018-03-23 19:00
23 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ მეთხუთმეტე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 23 მარტი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ზღაპრის დღე „ლიგამუსში“
2018-03-24 13:00
24 მარტს, შაბათს, წიგნის სახლ „ლიგამუსის“ ბავშვების ოთახში გაიმართება ზღაპრის დღე.
ველით 7-დან 12 წლამდე ბავშვებს.
თქვენს პატარებს 13:00-დან 14:30 საათამდე ვუმასპინძლებთ, წავუკითხავთ ზღაპრებს და ჩავრთავთ სახალისო აქტივობებში.
აუცილებელია რეგისტრაცია. ამისთვის მოგვწერეთ ელფოსტაზე tinatin.ghviniashvili.1@iliauni.edu.ge

NAEC-ის საინფორმაციო შეხვედრა მაგისტრობის კანდიდატებთან
2018-03-24 17:00
24 მარტს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეფასებისა და გამოცდების ეროვნული ცენტრი მაგისტრობის მსურველთათვის საინფორმაციო შეხვედრას გამართავს.
შეხვედრა სამ ნაწილად ჩატარდება. პირველი ნაწილი დაეთმობათ შეფასებისა და გამოცდების ეროვნული ცენტრის საერთო სამაგისტრო გამოცდების ჯგუფის წარმომადგენლებს, რომლებიც დეტალურად ისაუბრებენ საგამოცდო ტესტის ფორმატსა და თითოეული ბლოკის დავალებებზე. შემდეგ გაიმართება NAEC-ის ახალი პროექტის ”CERTUS”” პრეზენტაცია. შეხვედრის ბოლოს კი სტუმრებს შესაძლებლობა ექნებათ, მათთვის საინტერესო თემებზე დასვან შეკითხვები და მიიღონ პასუხი კომპეტენტური პირებისაგან.
შეფასებისა და გამოცდების ეროვნული ცენტრის ახალი პროექტი ”CERTUS”
საინფორმაციო შეხვედრის მეორე ნაწილი დაეთმობა პროექტის ”CERTUS” პრეზენტაციას. პროექტი კანდიდატთა შერჩევისა თუ კომპეტენციების დადასტურების სრული, კომპლექსური და მეთოდოლოგიურად გამართული სერვისის დანერგვას და შესაბამისი სერტიფიკატის გაცემას ითვალისწინებს.
სტუდენტებს, რომელთაც ილიას სახელმწიფო უნივერსიტეტის სამაგისტრო და სადოქტორო საფეხურზე სწავლის გაგრძელება სურთ, “Certus-ის” სერტიფიკატის წარმოდგენის შემთხვევაში ინგლისური ენის გამოცდის ჩაბარება აღარ მოუწევთ.
დამატებითი ინფორმაცია პროექტის შესახებ იხილეთ ბმულზე: https://goo.gl/QmkQge
დრო: 24 მარტი, 17:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის N32), ილიას სახელმწიფო უნივერსიტეტი
დასწრება თავისუფალია.
საკონტაქტო ინფორმაცია:
✉pr@iliauni.edu.ge
☏ 032 2 22 00 09 (352)

რატი ამაღლობელის „სიტყვის სახელოსნო“:„მითოსი-კულტი-პოეზია“ (II ლექცია)
2018-03-27 19:00
27 მარტს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი შეხვედრების ციკლის – „მითოსი-კულტი-პოეზია“ – ფარგლებში წაიკითხავს საჯარო ლექციას „აზროვნების (პრომეთეს) გათავისუფლება“. მომხსენებელი ისაუბრებს შემდეგ საკითხებზე: ზევსი და პრომეთე, აზროვნების პრომეთეული და ეპიმეთეული საწყისები, სხეულისა და სულის ალეგორიები ძველ ბერძნულ მითოსში, პრომეთე და ექსკალიბურის ხმალი, პრომეთე და პეტრე მოციქულის დილეგიდან გათავისუფლება.
დრო: 27 მარტი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

მსოფლიო ბანკის სამხრეთ კავკასიის რეგიონული დირექტორის, მერსი ტემბონის, საჯარო ლექცია
2018-03-28 18:30
28 მარტს, 18:30 საათზე, ილიას სახელმწიფო უნივერსიტეტის წიგნის სახლ „ლიგამუსში“ გაიმართება დოქტორ მერსი ტემბონის, მსოფლიო ბანკის სამხრეთ კავკასიის რეგიონული დირექტორის, საჯარო ლექცია:„სრული პოტენციალის რეალიზება – 21-ე საუკუნის უნარები (”Unleashing Your Full Potential – Skills for the 21st Century”).
ბოლო სამი ათწლეულის განმავლობაში მსოფლიო ეკონომიკა უპრეცედენტო ტემპით ვითარდება. ტექნოლოგიები და ინოვაციები მნიშვნელოვან ზეგავლენას ახდენს სამუშაო გარემოზე. ავტომატიზაციის გამო მომავალში შესაძლოა, ბევრი პროფესია საერთოდ გაქრეს, ამჟამად დასაქმებულ პირებს კი პროფესიის შეცვლა მოუწიოთ, რადგან განსხვავებული უნარ-ჩვევები დასჭირდებათ. რა იქნება საჭირო მომავალში წარმატების მისაღწევად?
ლექციაზე განხილული იქნება მსოფლიო განვითარების 2018 წლის ანგარიშის ”Learning: To realize Education’s promise” ძირითადი მესიჯები დასაქმებასა და პროდუქტიულობასთან დაკავშირებით.
მომხსენებლის შესახებ
დოქტორი მერსი ტემბონი 2015 წლის ოქტომბრიდან მსოფლიო ბანკის სამხრეთ კავკასიის რეგიონული დირექტორია. იგი პასუხისმგებელია ეკომონიკურ რეფორმებთან დაკავშირებული დიალოგის წარმართვაზე, მსოფლიო ბანკის სტრატეგიების განვითარებაზე თითოეული ქვეყნისთვის, პროექტების პორტფოლიოსა და ტექნიკურ დახმარებაზე, მუშაობს სამხრეთ კავკასიაში სამხრეთ კავკასიაში ეკომონიკური ზრდისა და სიღარიბის დაძლევის საკითხებზე პარტნიორებსა და დაინტერესებულ მხარეებთან. დოქტორი ტემბონი მსოფლიო ბანკს 2000 წელს შეუერთდა განათლების სპეციალისტის სტატუსით და აქვს რიგ ქვეყნებში, მათ შორის კონფლიქტურ ქვეყნებში, ეკონომიკურ ზრდასა და სოციალური განვითარების საკითხებზე მუშაობის მნიშვნელოვანი გამოცდილება. ახლანდელ თანამდებობამდე მ. ტემბონი იყო ბურუნდისა და ბურკინა ფასოს მსოფლიო ბანკის ოფისის ხელმძღვანელი. იგი არაერთი პუბლიკაციის ავტორია განათლების, გენდერისა და ეკონომიკური ზრდის საკითხებზე; დოქტორი ტემბონი ფლობს განათლების ეკონომიკის დოქტორის ხარისხს ლონდონის უნივერსიტეტიდან და ბიზნესის ადმინისტრირების მაგისტრის ხარისხს –ჰარვარდის უნივერსიტეტის კენედის მმართველობის სკოლიდან.
სამუშაო ენა: ინგლისური. (უზრუნველყოფილი იქნება სინქრონული თარგმანი)
დრო: 28 მარტი, 18:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის N32), ილიას სახელმწიფო უნივერსიტეტი
დასწრება თავისუფალია.

შეხვედრა Amazon Export Hub- ის დამფუძნებელ ლევან მოლაშვილთან
2018-03-28 20:00
გინდა, აქციო ამაზონი შემოსავლის წყაროდ?
გინდა, გაიგო, რა შესაძლებლობებს გთავაზობს ამაზონის პლატფორმა და როგორ შეგიძლია სრულად გამოიყენო მისი პოტენციალი?

მაშინ გელოდებით ილიას სახელმწიფო უნივერსიტეტში, ზუმაუთ პრე-აქსელერატორის მიერ ორგანიზებულ ძალიან საინტერესო, პრაქტიკული რჩევებით გაჯერებულ და ინსპირაციულ შეხვედრაზე Amazon Export Hub– ის დამფუძნებელ ლევან მოლაშვილთან, რომელიც მეწარმეობითა და სტარტაპსაქმიანობით დაინტერესებულებისთვის ისაუბრებს ამაზონზე, როგორც უნივერსალური გაყიდვების პლატფორმაზე, პროდუქტის წარმატებულად გაყიდვის შესაძლებლობებზე.
შეხვედრაზე სპიკერი ორიენტირებული იქნება პრაქტიკულ რჩევებზე და ყურადღება გამახვილდება ისეთ მნიშვნელოვან საკითხებზე, როგორებიცაა:

ამაზონზე პროდუქტის განთავსების კრიტერიუმები;
ნიშები, რომელთა ათვისებაც შენს პროდუქტს უფრო გაყიდვადს გახდის;
ხშირად დაშვებული შეცდომები და როგორ არის შესაძლებელი მათი თავიდან არიდება;
როგორ ეხმარება Amazon Export Hub-ის პლატფორმა მომხმარებლებს.

გთხოვთ, შეავსოთ სარეგისტრაციო ფორმა – https://goo.gl/forms/DeZQ74MKjFtWGhUD3
გელოდებით, რომ შევხვდეთ ამაზონზე!
დრო: 28 მარტი, 20:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

აკაკი ბაქრაძე – 90
2018-03-29 19:00
29 მარტს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ გეპატიჟებით აკაკი ბაქრაძის იუბილეს აღსანიშნავ საღამოზე. 29 მარტს ცნობილი კრიტიკოსის, პუბლიცისტისა და საზოგადო მოღვაწის დაბადებიდან 90 წელი შესრულდება.
აკაკი ბაქრაძის შესახებ
აკაკი ვიქტორის ძე ბაქრაძე დაიბადა 1928 წლის 29 მარტს ქ. თბილისში. 1948 წელს დაამთავრა საშუალო სკოლა ოზურგეთში, 1953 წელს – თბილისის სახელმწიფო უნივერსიტეტის ისტორიის ფაკულტეტი. მუშაობდა კინოსტუდია „ქართული ფილმის“ სასცენარო განყოფილების რედაქტორად, უფროს რედაქტორად, შემდეგ – სასცენარო სარედაქციო განყოფილების მთავარ რედაქტორად. იგი იყო საქართველოს რუსთაველის სახელმწიფო თეატრის დირექტორი (1973-1980 წწ.), კ. მარჯანიშვილის სახელობის სახელმწიფო თეატრის სამხატვრო ხელმძღვანელი (1988-1989 წწ.); პირველი წერილი (რეცენზია ფილმზე „ჩვენი ეზო“, 1954 წ.) გამოაქვეყნა ჟურნალ „ცისკარში”. 1966 წელს გამოსცა პირველი წიგნები: „კინოკრიტიკული ეტიუდები“ და „კრიტიკული წერილები“. წიგნში „მითოლოგიური ენგადი“ (1969 წ.) იგი ერთ-ერთი პირველი იკვლევდა თანამედროვე ქართულ მწერლობაში მითოლოგიზაციის პროცესს, წიგნში „ილია ჭავჭავაძე“ (1984 წ.) ახალი კუთხით გააანალიზა დიდი მწერლისა და მოღვაწის შემოქმედების, მსოფლმხედველობისა და ტრაგიკული აღსასრულის პრობლემები. აკაკი ბაქრაძის წერილებისათვის დამახასიათებელია პუბლიცისტური სიმძაფრე, მწყობრი ლოგიკა, უკომპრომისობა. მისი სხვა მნიშვნელოვანი წიგნებია: „სჯანი“, „ფიქრი და განსჯა“, „კრიტიკული გულანი“, „მარად და ყველგან საქართველოვ მე ვარ შენთანა“, „პილპილმოყრილი მადლი“, „რწმენა“, „მწერლობის მოთვინიერება“, „ილია და აკაკი“, „დაწუნებული გზა“.
1989 წელს აკაკი ბაქრაძე აირჩიეს სრულიად საქართველოს რუსთაველის საზოგადოების პრეზიდენტად. იგი იყო სსრკ სახ. დეპუტატი, სსრკ უზენაესი საბჭოს ეროვნებათა საბჭოს წევრი, რუსთაველის საზოგადოების თავმჯდომარე.
აკაკი ბაქრაძის შესახებ ისაუბრებენ ილიაუნის პროფესორები – ფილოლოგი დავით პაიჭაძე და მწერალი ანა კორძაია-სამადაშვილი.
დრო: 29 მარტი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ფოლკლორისტ ელგუჯა დადუნაშვილის საჯარო ლექციები
2018-03-29 19:00
29- 30 მარტს, 19.00 საათზე, ილიას სახელმწიფო უნივერსიტეტის D406 აუდიტორიაში Erasmus+ პროგრამის ფარგლებში გაიმართება იენის ფრიდრიხ შილერის უნივერსიტეტის სლავისტიკისა და კავკასიის კვლევის დეპარტამენტის მკვლევრის, ფოლკლორისტის, დოქტორ ელგუჯა დადუნაშვილის საჯარო ლექციები ეთნოლოგიური და ეთნომუსიკოლოგიური პრაქტიკული კვლევების შესახებ.
დრო: 29 მარტი, 19:00 საათი
თემა: „საველე კვლევის მეთოდიკა და ტექნიკა“
დრო: 30 მარტი, 19:00 საათი
თემა: „ემპირიული მასალის არქივირება და ხელმისაწვდომობა“
ადგილმდებარეობა: D406 აუდიტორია (ი.ჭავჭავაძის N32) ილიას სახელმწიფო უნივერსიტეტი
დასწრება თავისუფალია.

საკონსტიტუციო სასამართლოს შესახებ კანონმდებლობაში შესატანი ცვლილებების პრეზენტაცია
2018-03-30 16:00
30 მარტს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსში“ გაიმართება საკონსტიტუციო სასამართლოს შესახებ კანონმდებლობაში შესატანი ცვლილებების პრეზენტაცია, რომელიც მიზნად ისახავს კანონმდებლობაში არსებული ხარვეზების აღმოფხვრასა და სასამართლოს ეფექტური ფუნქციონირებისთვის საჭირო საკანონმდებლო ბაზის შექმნას.
ინიციატივები მომზადებულია არასამთავრობო ორგანიზაცია IDFI-ს მიერ „ღია საზოგადოება საქართველოს” მიერ დაფინანსებული პროექტის ფარგლებში.
ღონისძიება წარიმართება დისკუსიის ფორმატში და მასში მონაწილეობას მიიღებენ იურიდიული ფაკულტეტის პროფესორები, არასამთავრობო ორგანიზაციის წარმომადგენლები, სტუდენტები და სხვა დაინტერსებული პირები.
დრო: 30 მარტი, 16:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის N32), ილიას სახელმწიფო უნივერსიტეტი
დასწრება თავისუფალია.

სტუდენტური კონფერენცია „ჩემი ილია ჭავჭავაძე“
2018-03-31 10:00
31 მარტს, შაბათს, 10:00 საათზე, ილიას სახელმწიფო უნივერსიტეტის A101 აუდიტორიაში გაიმართება პირველკურსელ სტუდენტთა კონფერენცია „ჩემი ილია ჭავჭავაძე“. კონფერენცია ეწყობა პროფესორ მზაღო დოხტურიშვილის მიერ წაკითხული შესავალი კურსის „ტექსტი – სამყაროს შემეცნებისა და ასახვის უნივერსალური ფორმა“ ფარგლებში.
დრო: 31 მარტი, 10:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

გიგა ზედანიასა და ემზარ ჯგერენაიას შეხვედრა აბიტურიენტებთან – ზუგდიდი, 31 მარტი
2018-03-31 12:00
31 მარტს, 12:00 საათზე, ქალაქ ზუგდიდში, მოსწავლე-ახალგაზრდობის სასახლეში (მეუნარგიას N6), ილიას სახელმწიფო უნივერსიტეტის რექტორი, პროფესორი გიგა ზედანია და პროფესორი ემზარ ჯგერენაია აბიტურიენტებთან შეხვედრას გამართავენ და მათთვის საჯარო ლექციას წაიკითხავენ თემაზე: არჩევანის ფილოსოფია და სოციოლოგია.
ლექციის შემდეგ ილიას სახელმწიფო უნივერსიტეტის წარმომადგენლები აბიტურიენტებს უნივერსიტეტის საბაკალავრო პროგრამებს, დაფინანსების მოპოვების შესაძლებლობებს, საუნივერსიტეტო სერვისებსა და სხვა მნიშვნელოვან სიახლეებს გააცნობენ.
შეხვედრის ბოლო ნაწილი დაეთმობა კითხვა-პასუხს.
გიგა ზედანიას შესახებ
გიგა ზედანია 2014 წლიდან ილიას სახელმწიფო უნივერსიტეტის რექტორია; 2006 წლიდან დღემდე იყო ილიას სახელმწიფო უნივერსიტეტის ჯერ ასოცირებული პროფესორი, ხოლო შემდეგ – სრული პროფესორი; სხვადასხვა დროს მას ეკავა ილიას სახელმწიფო უნივერსიტეტის ხარისხის უზრუნველყოფის სამსახურის უფროსის, მეცნიერებათა და ხელოვნების ფაკულტეტის დეკანის, ჰუმანიტარულ მეცნიერებათა ფაკულტეტის დეკანისა და მოდერნულობის კვლევების ინსტიტუტის დირექტორის თანამდებობები. იგი ფლობს ბოხუმის რურის უნივერსიტეტის (გერმანია) ფილოსოფიის დოქტორის ხარისხს.
ემზარ ჯგერენაიას შესახებ
ემზარ ჯგერენაია 2006 წლიდან ილიას სახელმწიფო უნივერსიტეტის პროფესორია; 2000-2003 წლებში მონაწილეობდა ბოხუმის უნივერსიტეტის (გერმანია) მიერ ორგანიზებულ კვლევით სემინარებში, რომელთა მიზანი იყო დოქტორანტებისათვის კვლევაში დახმარება და დოქტორანტებს შორის სამეცნიერო იდეების გაცვლა. 2002 წელს იყო ბაიროიტის უნივერსიტეტის (გერმანია) მკვლევარი. 2012–2015 წლებში მონაწილეობდა ილიას სახელმწიფო უნივერსიტეტისა და ბერლინის ლიტერატურისა და კულტურის კვლევის ინსტიტუტის ერთობლივ კვლევით პროექტში: „საქართველოს სემანტიკა კავკასიასა და შავ ზღვას შორის“.
დამატებითი ინფორმაცია
ილიას სახელმწიფო უნივერსიტეტი მარტიდან საქართველოს თითქმის ყველა რეგიონულ ცენტრში ჩაატარებს უფროსკლასელებისათვის საინფორმაციო შეხვედრებს. პროექტი #არჩევანიშენია საგანმანათლებლო ორგანიზაცია კინგსთან თანამშრომლობით ხორციელდება.
მომავალი პროფესიის არჩევა –ა ამ თემატიკაზე აბიტურიენტებს საჯარო ლექციებს ილიას სახელმწიფო უნივერსიტეტის პროფესორები წაუკითხავენ. შეხვედრები უფროსკლასელებს დამოუკიდებელი აზროვნებისა და სწორი არჩევანისკენ სვლაში დაეხმარება.
საინფორმაციო შეხვედრების სრული განრიგისთვის მიჰყევით ბმულს: https://goo.gl/tjp2jh
შენი წარმატებული ცხოვრება იწყება აქ!
#მევირჩევილიაუნის
საკონტაქტო ინფორმაცია
✉ ana.kvanchilashvili@iliauni.edu.ge
✉ pr@iliauni.edu.ge
☏ (+995 32) 222 00 09 (352) / 577 53 02 20

ილიაუნის ღია კარის დღე თბილისში – 3 აპრილი
2018-04-03 11:00
ილიას სახელმწიფო უნივერსიტეტი აპრილში რამდენიმე ღია კარის დღეს გამართავს აბიტურიენტებისთვის თბილისში. პირველი ღია კარის დღე დაგეგმილია 3 აპრილს, 11:00 საათზე.
პროგრამა

11: 00 – ილიას სახელმწიფო უნივერსიტეტი და შეთავაზებები აბიტურიენტებს
12:00 – შეხვედრა საგანმანათლებლო პროგრამების წარმომადგენლებთან

მეცნიერებათა და ხელოვნების ფაკულტეტის საბაკალავრო პროგრამები
ბიზნესის სკოლის საბაკალავრო პროგრამები
სამართლის სკოლის საბაკალავრო პროგრამები
საბუნებისმეტყველო მეცნიერებებისა და საინჟინრო ფაკულტეტის საბაკალავრო პროგრამები

12:40 – ყავის შესვენება
13:00 – შეფასებისა და გამოცდების ეროვნული ცენტრის ზოგადი უნარების ჯგუფის ხელმძღვანელის, სოფო დოლიძის, მასტერკლასი ზოგად უნარებში

ღია კარის დღეზე დასწრების მსურველებმა უნდა შეავსოთ მარტივი სარეგისტრაციო ფორმა. სარეგისტრაციო ფორმაში აირჩიოთ ღია კარის დღეზე დასწრებით თქვენთვის სასურველი თარიღი და მიუთითოთ ტელეფონის ნომერი, რომლითაც სარგებლობთ, ასევე ელექტრონული მისამართი (email), რომელსაც იყენებთ, რათა ჩვენ შევძლოთ თქვენთან დაკავშირება და შეხვედრის ზუსტ ადგილმდებარეობაზე ინფორმაციის მოწოდება.
გელოდებით და გახსოვდეთ, რომ თქვენი საინტერესო ცხოვრება იწყება აქ!
#მევირჩევილიაუნის

მისამართი:
ი.ჭავჭავაძის N32, B201 აუდიტორია, ილიას სახელმწიფო უნივერსიტეტი

საკონტაქტო ინფორმაცია
pr@iliauni.edu.ge
032 2 22 00 09 (352)
Facebook.com/Iliauni

სადაზღვევო კომპანია „ალდაგის“ საინფორმაციო შეხვედრა სტუდენტებთან
2018-04-03 15:42
11 აპრილს, 12:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის ბიზნესის სკოლის ინიციატივით გაიმართება სადაზღვევი კომპანია „ალდაგის“ დასაქმებასთან დაკავშირებული საინფორმაციო შეხვედრა.
„ალდაგის“ ადამიანური რესურსების მართვის განყოფილების წარმომადგენელი ანა სურმანიძე დამსწრეთ გააცნობს დეტალურ ინფორმაციას სააგეტო ქსელში დასაქმების შესაძლებლობის შესახებ: ფუნქცია-მოვალეობებზე, დაწინაურებისა და წინსვლის პერსპექტივაზე, ასევე სამუშაო საათებზე, რომელიც მთლიანად მორგებულია სტუდენტებზე.
დრო: 11 აპრილი, 12:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ქ. ჩოლოყაშვილის გამზ. № 3/5)
დასწრება თავისუფალია.

რატი ამაღლობელის „სიტყვის სახელოსნო“:„მითოსი-კულტი-პოეზია“ (III ლექცია)
2018-04-03 19:00
3 აპრილს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი შეხვედრების ციკლის – „მითოსი-კულტი-პოეზია“ – ფარგლებში წაიკითხავს საჯარო ლექციას „დიონისური დღესასწაულები და „თხების სიმღერა“. მომხსენებელი ისაუბრებს შემდეგ საკითხებზე: „რაგნაროკი” და ნიცშეს „ზარატუსტრა“, „გაზაფხულის პარადიგმა“ წარმართობასა და ქრისტიანობაში, ევროპული კულტურის ქრისტიანული საფუძვლები, გზა ღმერთიდან ადამიანისკენ – ბუნებიდან ისტორიისკენ – სივრციდან დროისკენ.
დრო: 3 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

„მოსამართლეებთან კომუნიკაციის წესები და პოლიტიკა: 21-ე საუკუნის ტექნოლოგიების გამოწვევა“ – ამერიკელი მოსამართლის, ელისონ დანქენის, საჯარო ლექცია „ლიგამუსში“
2018-04-05 15:00
5 აპრილს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ამერიკის შეერთებული შტატების განვითარების სააგენტოს (USAID) მიერ დაფინანსებული პროგრამის „კანონის უზენაესობის მხარდაჭერა საქართველოში“(PROLoG) ფარგლებში, რომელსაც ახორციელებს აღმოსავლეთ-დასავლეთის მართვის ინსტიტუტი, გაიმართება ელისონ დანქენის საჯარო ლექცია: „მოსამართლეებთან კომუნიკაციის წესები და პოლიტიკა: 21-ე საუკუნის ტექნოლოგიების გამოწვევა“ (Judicial Ex Parte Communications Laws and Policies: The Challenge of 21st Century Technologies).
მისალმება
ლორა ბერგერი, USAID/საქართველოს დემოკრატიისა და მმართველობის ოფისის დირექტორი
ლექცია
ელისონ დანქენი: „მოსამართლეებთან კომუნიკაციის წესები და პოლიტიკა: 21-ე საუკუნის ტექნოლოგიების გამოწვევა“ (Judicial Ex Parte Communications Laws and Policies: The Challenge of 21st Century Technologies)
მომხსენებლის შესახებ
მოსამართლე ელისონ დანქენი მეოთხე ფედერალური ოლქის სააპელაციო სასამართლოს მოსამართლედ 2003 წლის 15 აგვისტოს პრეზიდენტ ჯორჯ ბუშის წარდგინებით დაინიშნა. სწრაფად მოიპოვა აშშ-ში ორივე პარტიის მხარდაჭერა და მოსამართლედ წარდგენიდან მალევე სენატმა მისი კანდიდატურა აშშ-ის ფედერალური ოლქის სააპელაციო სასამართლოს მოსამართლის თანამდებობაზე დაამტკიცა. სენატორმა ჯონ ედვარდმა მის შესახებ აღნიშნა: „იგი საოცარი ინტელექტისა და შესაძლებლობები ქალია, რომელიც პატივს სცემს კანონს, იბრძვის სამართლიანობისთვის და არასდროს იღებს პოლიტიკურ გადაწყვეტილებებს“.
მოსამართლე დანქენი პირველი აფრო-ამერიკელი ქალია, რომელიც მოსამართლედ დაინიშნა ჩრდილოეთ კაროლინას სააპელაციო სასამართლოში და რომელიც ჩრდილოეთ კაროლინას ადვოკატთა ასოციაციის პრეზიდენტად აირჩიეს. ამჟამად იგი მეოთხე ფედერალური საოლქო სააპელაციო სასამართლოს მოსამართლე პირველი აფრო-ამერიკელი ქალია.
მოსამართლე დანქენი აქტიურად არის ჩართული მართლმსაჯულების სექტორის გაძლიერებასა და, ზოგადად, საზოგადოებრივ საქმიანობაში. იუსტიციის საბჭოს თავმჯდომარის, ჯონ რობერტსის გადაწყვეტილებით იგი თავმჯდომარეობს აშშ-ის მოსამართლეთა კონფერენციის მართლმსაჯულების სექტორის საერთაშორისო ურთიერთობების კომიტეტს, რომელიც კოორდინირებას უწევს ფედერალური სასამართლოების ურთიერთობებს სხვა სახელმწიფოს სასამართლოებსა და იმ ორგანიზაციებთან, რომლებიც მართლმსაჯულების სექტორში მუშაობენ. იგი ასევე არის ფედერალური მოსამართლეების ასოციაციის ყოფილი პრეზიდენტი და წევრი. დუკის უნივერსიტეტის სამეთვალყურეო საბჭოს წევრის სტატუსით ამჟამად თავმჯდომარეობს ამ უნივერსიტეტის აკადემიურ კომიტეტს. არის კაროლინას შტატის საბალეტო აკადემიის სამეთვალყურეო საბჭოს წევრიც.
ლექციის დასასრულს გაიმართება დისკუსია.
სამუშაო ენა: ინგლისური (უზრუნველყოფილი იქნება თარგმანი)
დრო: 5 აპრილი, 15:00 საათი
ადგილმდებარეობა: წიგნის სახლი „ლიგამუსი“ (ი. ჭვაჭავაძის N32), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: დისკუსია „ქართული რომანი გლობალურ და ლოკალურ კონტექსტში“
2018-04-05 19:00
5 აპრილს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი გიწვევთ დისკუსიაზე „ქართული რომანი გლობალურ და ლოკალურ კონტექსტში“.
დისკუსიის ფარგლებში მონაწილეები ისაუბრებენ თანამედროვე ქართულ რომანზე, როგორც გლობალური ლიტერატურული პროცესის ნაწილზე. ქართულენოვანი რომანისტების წინაშე მდგომ გამოწვევებსა და შანსზე, რომელსაც ფრანკფურტის წიგნის ბაზრობაზე საპატიო სტუმრის სტატუსი გვაძლევს. არის თუ არა თანამედროვე ქართული რომანი სოციალური, მასში ისახება თუ არა ქვეყანაში მიმდინარე პროცესები და რა აინტერესებს სინამდვილეში უცხოენოვან მკითხველსა და გამომცემელს.
დისკუსიის მონაწილეები არიან: ლაშა ბუღაძე (მწერალი, დრამატურგი), მედეა მეტრეველი (ქართული წიგნის ეროვნული ცენტრის დირექტორი), თამარ ცოფურაშვილი (ფილოსოფოსი, ილიას სახელმწიფო უნივერსიტეტის პროფესორი), მიხეილ ციხელაშვილი („ბაკურ სულაკაურის გამომცემლობის“ საავტორო უფლებების მენეჯერი), დავით გორგილაძე (კომუნიკაციების სპეციალისტი, დისკუსიის მოდერატორი).
დრო: 5 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საინფორმაციო შეხვედრა მაგისტრობის კანდიდატებისათვის
2018-04-09 11:00
ილიას სახელმწიფო უნივერსიტეტი მაგისტრობის კანდიდატებისათვის 2018 წლის 9 და 12 მაისს საინფორმაციო შეხვედრებს გამართავს. შეხვედრაზე დასასწრებად საჭიროა წინასწარი რეგისტრაცია.
რეგისტრაციისთვის მიჰყევით ბმულს: http://bit.ly/registrationmasters
რა ინფორმაციას მიიღებთ საინფორმაციო შეხვედრაზე?
ილიას სახელმწიფო უნივერსიტეტის საინფორმაციო შეხვედრაზე თქვენ შეხვდებით სხვადასხვა სამაგისტრო პროგრამის წარმომადგენლებს და მიიღებთ ამომწურავ ინფორმაციას:

რა პროგრამებზე ექნება მიღება 2018 წელს ილიას სახელმწიფო უნივერსიტეტს;
როგორ უნდა დარეგისტრირდეთ ილიაუნის სამაგისტრო პროგრამებზე;
როგორ არჩევს ილიაუნი მაგისტრობის კანდიდატებს;
რას ისწავლით და ვინ გასწავლით თქვენ მიერ შერჩეულ სამაგისტრო პროგრამებზე;
რომელი გაცვლითი პროგრამებით შეგიძლიათ სარგებლობა სწავლის განმავლობაში.

შეხვედრის ბოლოს გექნებათ საშუალება, დასვათ თქვენთვის საინტერესო შეკითხვები და მიიღოთ ამომწურავი პასუხი კომპეტენტური პირებისაგან.
საინფორმაციო შეხვედრების განრიგი
რეგისტრაციისას უნდა აირჩიოთ თქვენთვის სასურველი თარიღი და ფაკულტეტი. პროგრამები ფაკულტეტების მიხედვით შეგიძლიათ ნახოთ ბმულზე: http://bit.ly/masterprogramsisu
9 მაისი, B201 აუდიტორია

11:00 – ბიზნესის ადმინისტრირება
13:00 – სამართლის სკოლა
15:00 – მეცნიერებათა და ხელოვნების ფაკულტეტი
17:00 – საბუნებისმეტყველო მეცნიერებებისა და საინჟინრო ფაკულტეტი

12 მაისი, B201 აუდიტორია

11:00 – ბიზნესის ადმინისტრირება
13:00 – სამართლის სკოლა
15:00 – მეცნიერებათა და ხელოვნების ფაკულტეტი
17:00 – საბუნებისმეტყველო მეცნიერებებისა და საინჟინრო ფაკულტეტი

ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
საკონტაქტო ინფორმაცია
032 2 22 00 09 (352)
pr@iliauni.edu.ge
Facebook.com/Iliauni
